Oficiālais Vēstnesis L 321 , 06/12/2003 Lpp. 0061 - 0061



Komisijas Lēmums (2003. gada 5. decembris) par aizsardzības pasākumiem saistībā ar infekciozo katarālo drudzi attiecībā uz dažu dzīvnieku, to spermas, olšūnu un embriju importu no Albānijas, Bijušās Dienvidslāvijas Maķedonijas Republikas un Serbijas un Melnkalnes (izziņots ar dokumenta numuru C(2003) 4526) (Dokuments attiecas uz EEZ) (2003/845/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri reglamentē veterināro pārbaužu veikšanu dzīvniekiem, ko ieved Kopienā no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK [1], un jo īpaši tās 18. pantu, tā kā: (1) Atbilstoši Komisijas 2001. gada 27. septembra Lēmumam 2001/706/EK par aizsardzības pasākumiem saistībā ar infekciozo katarālo drudzi attiecībā uz dažu dzīvnieku un dzīvnieku izcelsmes produktu importu no Albānijas, Bulgārijas, Bijušās Dienvidslāvijas Republikas Maķedonijas un Dienvidslāvijas Federatīvās Republikas [2] no visām trešām valstīm, kur ir konstatēti infekciozā katarālā drudža uzliesmojumi, ir aizliegts dzīvu dzīvnieku tādu sugu imports, kas ir uzņēmīgas pret infekciozo katarālo drudzi (visi atgremotāji). (2) Pamatojoties uz saņemto informāciju, Bulgāriju šobrīd var uzskatīt par infekciozā katarālā drudža neskartu. Situācija Albānijā, Bijušajā Dienvidslāvijas Maķedonijas Republikā un Serbijā un Melnkalnē (bijusī Dienvidslāvija) nav mainījusies. (3) Kopienas tiesību aktu skaidrības labad Lēmums 2001/706/EK jāatceļ un jāaizstāj ar šo lēmumu. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Dalībvalstis neatļauj pret infekciozo katarālo drudzi uzņēmīgo dzīvu dzīvnieku tādu sugu importu, kuru izcelsme ir Albānijā, Bijušajā Dienvidslāvijas Republikas Maķedonijā un Serbijā un Melnkalnē vai kuras pārvestas tranzītā caur šīm zemēm. 2. Dalībvalstis neatļauj pret infekciozo katarālo drudzi uzņēmīgo dzīvu dzīvnieku tādu sugu spermu, olšūnu un embriju importu, kuru izcelsme ir Albānijā, Bijušajā Dienvidslāvijas Republikas Maķedonijā un Serbijā un Melnkalnē. 2. pants 1. Atkāpjoties no 1. panta 1. punkta dalībvalstis drīkst atļaut pret infekciozo katarālo drudzi uzņēmīgo dzīvu dzīvnieku tādu sugu importu, kas pārvestas tranzītā caur Albāniju, Bijušo Dienvidslāvijas Republiku Maķedoniju un Serbiju un Melnkalni ar nosacījumu, ka nav apdraudēts attiecīgās dalībvalsts statuss saistībā ar infekciozo katarālo drudzi. 2. Dalībvalstis informē Komisiju par kritērijiem, kas piemēroti, lai piešķirtu 1. punktā minēto izņēmumu. 3. pants Lēmumu 2001/706/EK atceļ. Atsauces uz atcelto lēmumu uzskata par atsaucēm uz šo lēmumu. 4. pants Šo lēmumu piemēro no 2003. gada 9. decembra. 5. pants Šis lēmums ir adresēts dalībvalstīm. Briselē, 2003. gada 5. decembrī Komisijas vārdā — Komisijas loceklis David Byrne [1] OV L 268, 24.9.1991., 56. lpp. Direktīvā jaunākie grozījumi izdarīti ar Direktīvu 96/43/EK (OV L 162, 1.7.1996., 1. lpp.) [2] OV L 260, 28.9.2001., 37. lpp. --------------------------------------------------